FÆLLES HOLDNING (EF) Nr. 17/2005

fastlagt af Rådet den 24. januar 2005

med henblik på vedtagelse af Europa-Parlamentets og Rådets direktiv 2005/…/EF af … om ændring af Rådets direktiv 77/541/EØF om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer

(EØS-relevant tekst)

(2005/C 111 E/04)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter proceduren i traktatens artikel 251 (2), og

ud fra følgende betragtninger:

Undersøgelser har vist, at brugen af sikkerhedsseler og fastholdelsesanordninger kan bidrage til en betydelig reduktion af antallet af trafikdræbte og alvorligheden af kvæstelser i tilfælde af ulykker, også hvis køretøjet ruller rundt. Montering af sikkerhedsseler og fastholdelsesanordninger i alle klasser af køretøjer vil uden tvivl være et vigtigt skridt fremad med hensyn til øget trafiksikkerhed og dermed med hensyn til at redde menneskeliv.

I sin beslutning af 18. februar 1986 om fælles foranstaltninger til nedsættelse af antallet af færdselsulykker som led i Fællesskabets program for færdselssikkerhedsåret (3) understregede Europa-Parlamentet behovet for at gøre anvendelse af sikkerhedsseler obligatorisk for alle passagerer, herunder børn, undtagen i køretøjer inden for offentlig transport. Der skal derfor skelnes mellem busser til offentlig transport og andre køretøjer med hensyn til obligatorisk montering af sikkerhedsseler og/eller fastholdelsesanordninger.

Indtil Fællesskabets typegodkendelsessystem udvides til at omfatte alle klasser af køretøjer, bør det med henblik på at fremme færdselssikkerheden kræves, at der i køretøjer, der tilhører andre klasser end klasse M1, monteres sikkerhedsseler og/eller fastholdelsesanordninger.

Europa-Parlamentets og Rådets direktiv 2001/85/EF af 20. november 2001 om særlige bestemmelser for køretøjer, der anvendes til personbefordring og har flere end otte siddepladser ud over førerens plads (7) , indeholder bestemmelser om, hvorledes bevægelseshæmmede, herunder handicappede, sikres lettere adgang til køretøjer til persontransport med mere end otte sæder. Det er nødvendigt at give medlemsstaterne mulighed for at tillade montering af sikkerhedsseler og/eller fastholdelsesanordninger, der ikke er i overensstemmelse med de tekniske specifikationer i direktiv 77/541/EØF, men som er konstrueret specielt med henblik på at fastholde sådanne personer i sådanne køretøjer.

Målet for dette direktiv, nemlig forbedring af trafiksikkerheden gennem indførelse af obligatorisk montering af sikkerhedsseler i visse klasser af køretøjer, kan ikke i tilstrækkelig grad opfyldes af medlemsstaterne og kan derfor på grund af handlingens omfang bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå dette mål —

UDSTEDT FØLGENDE DIREKTIV:

Artikel 1

Ændringer af direktiv 77/541/EØF

I direktiv 77/541/EØF foretages følgende ændringer:

2. Medlemsstaterne kan også fritage fastholdelsesanordninger, der er konstrueret til at opfylde bestemmelserne i bilag VII til Europa-Parlamentets og Rådets direktiv 2001/85/EF af 20. november 2001 om særlige bestemmelser for køretøjer, der anvendes til personbefordring og har flere end otte siddepladser ud over førerens plads (8) , fra bestemmelserne i nærværende direktiv.

Artikel 2

Foranstaltninger for handicappede

Kommissionen undersøger senest … (9) specifikke procedurer for harmonisering af kravene til sikkerhedsseler beregnet til handicappede på grundlag af eksisterende internationale standarder og nationale retsforskrifter med henblik på at give et sikkerhedsniveau, der svarer til niveauet i dette direktiv. Hvis det er relevant, fremlægger Kommissionen udkast til foranstaltninger. Dette direktiv ændres efter proceduren i artikel 13 i direktiv 70/156/EØF.

Artikel 3

Gennemførelse

1. Fra … (10) må medlemsstaterne for så vidt angår montering af sikkerhedsseler og/eller fastholdelsesanordninger, der er i overensstemmelse med kravene i direktiv 77/541/EØF som ændret ved nærværende direktiv:

2. Fra … (11) skal medlemsstaterne for så vidt angår montering af sikkerhedsseler og/eller fastholdelsesanordninger, der ikke er i overensstemmelse med kravene i direktiv 77/541/EØF som ændret ved nærværende direktiv med hensyn til nye typer af køretøjer:

3. Fra … (12) skal medlemsstaterne for så vidt angår montering af sikkerhedsseler og/eller fastholdelsesanordninger, der ikke er i overensstemmelse med kravene i direktiv 77/541/EØF som ændret ved nærværende direktiv:

anse typeattester, som ledsager nye køretøjer, for ikke længere at være gyldige for så vidt angår bestemmelserne i artikel 7, stk. 1, i direktiv 70/156/EØF

Artikel 4

Gennemførelse i national ret

1. Medlemsstaterne vedtager og offentliggør inden den … (13) de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

2. Medlemsstaterne anvender disse bestemmelser fra den … (14).

3. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

4. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 5

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 6

Adressater

Dette direktiv er rettet til medlemsstaterne.

(1) EUT C 80 af 30.3.2004, s. 10.

(2) Europa-Parlamentets udtalelse af 17.12.2003 (EUT C 91 E af 15.4.2004, s. 491), Rådets fælles holdning af 24.1.2005 og Europa-Parlamentets holdning af ... (endnu ikke offentliggjort i EUT).

(3) EFT C 68 af 24.3.1986, s. 35.

(4) EFT L 42 af 23.2.1970, s. 1. Senest ændret ved Kommissionens direktiv 2004/78/EF (EUT L 153 af 30.4.2004, s. 102).

(5) EFT L 220 af 29.8.1977, s. 95. Senest ændret ved tiltrædelsesakten af 2003.

(6) EFT L 178 af 17.7.1996, s. 15.

(7) EFT L 42 af 13.2.2002, s. 1.

(8) EFT L 42 af 13.2.2002, s. 1.«

(9) 24 måneder efter datoen i artikel 4, stk. 2.

(10) Datoen i artikel 4, stk. 2.

(11) Seks måneder efter datoen i stk. 1.

(12) 18 måneder efter datoen i stk. 1.

(13) Seks måneder efter dette direktivs ikrafttræden.

(14) Seks måneder og én dag efter dette direktivs ikrafttræden.

RÅDETS BEGRUNDELSE

I. INDLEDNING

Direktivforslaget, som blev forelagt af Kommissionen den 20. juni 2003 (1) er baseret på EF-traktatens artikel 95.

Det Økonomiske og Sociale Udvalg afgav udtalelse (2) den 10. december 2003.

Europa-Parlamentet afgav førstebehandlingsudtalelse den 17. december 2003 (3).

Rådet vedtog den 24. januar 2005 sin fælles holdning, som den foreligger i dok. 11934/03.

II. FORMÅL

Formålet med dette direktiv er at ændre direktiv 77/541/EØF af 28. juni 1977, som senest ændret ved Kommissionens direktiv 2003/3/EF, om indbyrdes tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer, for at gøre montering af sikkerhedsseler obligatorisk i andre køretøjer end personbiler.

Følgende to direktiver vedrører også montering af sikkerhedsseler i køretøjer:

— Rådets direktiv 74/408/EØF af 22. juli 1974, som senest ændret ved Kommissionens direktiv 96/37/EF, om indbyrdes tilnærmelse af medlemsstaternes lovgivning om motorkøretøjers sæder

— Rådets direktiv 76/115/EØF af 18. december 1975, senest ændret ved Kommissionens direktiv 96/38/EØF, om indbyrdes tilnærmelse af medlemsstaternes lovgivning om sikkerhedsselers forankring i motordrevne køretøjer.

Kommissionen har for at gøre montering af sikkerhedsseler i alle køretøjer obligatorisk af tekniske grunde foreslået at ændre de tre direktiver samtidigt.

Under hensyn til, at det endelige mål for den foreslåede aktion er at forbedre trafiksikkerheden, bør de tre direktiver vedtages samtidigt og træde i kraft samme dag.

III. ANALYSE AF DEN FÆLLES HOLDNING

1. Generelt

Rådet har i sin enstemmigt vedtagne fælles holdning:

— ændret artikel 1, for at give medlemsstaterne mulighed for at fritage sikkerhedsseler og fastholdelsesordninger, der er beregnet til handicappede, fra direktivets bestemmelser

— tilføjet en ny artikel for at opfordre Kommissionen til at undersøge specifikke procedurer med henblik på tilpasning af kravene til sikkerhedsseler beregnet til handicappede

— udskudt visse ikrafttrædelsesdatoer i artikel 3

— forkastet Europa-Parlamentets ændringsforslag til artikel 1, hvorefter der kan monteres topunktsseler på sidevendte siddepladser i turistbusser, da Rådet er enig med Kommissionen i faren ved sidevendte siddepladser i alle slags køretøjer.

2. Nye elementer i den fælles holdning sammenlignet med Kommissionens forslag

Artikel 1, nr. 1)

Kommissionens tekst er blevet erstattet af en ny tekst, hvorefter sikkerhedsseler og fastholdelsesordninger, der er beregnet til handicappede, fritages fra direktivets tekniske forskrifter.

Artikel 2

Der er blevet tilføjet en ny artikel for at opfordre Kommissionen til, om nødvendigt, at forelægge et udkast til foranstaltninger med henblik på at harmonisere national lovgivning vedrørende sikkerhedsseler og fastholdelsesordninger, der er beregnet til handicappede.

Artikel 3 (tidl. artikel 2)

Alle datoer for direktivets gennemførelse er blevet udskudt og erstattet med mobile datoer, der afhænger af datoen for det nye direktivs vedtagelse.

IV. KONKLUSION

Den fælles holdning, som stort set stemmer overens med Kommissionens forslag, blev enstemmigt vedtaget af Rådet. De væsentlige ændringer af Kommissionens forslag vedrører fritagelsen med hensyn til sikkerhedsseler og fastholdelsesordninger, der er beregnet til handicappede, og udskydelsen af datoerne for gennemførelsen i national ret og for ikrafttrædelsen af dette direktiv, som er blevet tilpasset.

(1) Dok. 10886/03 ENT 113 CODEC 907.

(2) EUT C 80 af 30.3.2004, s. 10.

(3) EUT C 91 E af 15.4.2004, s. 491.